CELEX: 32021D0583
Language: mt
Date: 2021-04-09 00:00:00
Title: Deċiżjoni ta’ Implimentazzjoni tal-Kummissjoni (UE) 2021/583 tad-9 ta’ April 2021 li temenda d-Deċiżjoni ta’ Implimentazzjoni tal-Kummissjoni (UE) 2016/1073 dwar l-ekwivalenza ta’ swieq magħżula tal-kuntratti fl-Istati Uniti tal-Amerika skont ir-Regolament (UE) Nru 648/2012 tal-Parlament Ewropew u tal-Kunsill (Test b’rilevanza għaż-ŻEE)

12.4.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 124/116
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/583
         tad-9 ta’ April 2021
         li temenda d-Deċiżjoni ta’ Implimentazzjoni tal-Kummissjoni (UE) 2016/1073 dwar l-ekwivalenza ta’ swieq magħżula tal-kuntratti fl-Istati Uniti tal-Amerika skont ir-Regolament (UE) Nru 648/2012 tal-Parlament Ewropew u tal-Kunsill
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 648/2012 tal-Parlament Ewropew u tal-Kunsill tal-4 ta’ Lulju 2012 dwar derivati OTC, kontropartijiet ċentrali u repożitorji tat-tranżazzjonijiet (1), u b’mod partikulari l-Artikolu 2a(2) tiegħu,
         Billi:
         
                     (1)
                  
                  
                     Fid-Deċiżjoni ta’ Implimentazzjoni tal-Kummissjoni (UE) 2016/1073 (2), il-Kummissjoni ddeċidiet li l-qafas ġuridiku u superviżorju li japplika għas-swieq magħżula tal-kuntratti (designated contract markets — DCMs) fl-Istati Uniti tal-Amerika (United States of America — USA), skont is-sorveljanza regolatorja tal-Commodity Futures Trading Commission (CFTC), jiżgura li d-DCMs jikkonformaw mar-rekwiżiti ġuridiċi vinkolanti ekwivalenti għal dawk li japplikaw għal swieq regolati fl-Unjoni, u li dawk id-DCMs huma soġġetti għas-superviżjoni u l-infurzar effettivi fuq bażi kontinwa.
                  
               
                     (2)
                  
                  
                     Minn mindu ġiet adottata d-Deċiżjoni ta’ Implimentazzjoni (UE) 2016/1073, għadd addizzjonali ta’ DCMs stabbiliti fl-Istati Uniti kisbu l-awtorizzazzjoni tas-CFTC biex jinnegozjaw fid-derivattivi. Fid-dawl tal-informazzjoni li waslet lis-CFTC, dawk id-DCMs addizzjonali jikkonformaw mar-rekwiżiti ġuridiċi vinkolanti ekwivalenti għar-rekwiżiti għas-swieq regolati tal-Unjoni kif stipulat fit-Titolu III tad-Direttiva 2014/65/UE (3). Barra minn hekk, uħud mid-DCMs imsemmija fl-Anness tad-Deċiżjoni ta’ Implimentazzjoni (UE) 2016/1073 annullaw l-awtorizzazzjoni tagħhom jew emendaw isimhom. Għalhekk, jenħtieġ li l-Anness tad-Deċiżjoni ta’ Implimentazzjoni (UE) 2016/1073 jiġi emendat skont dan.
                  
               
                     (3)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat Ewropew tat-Titoli,
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni ta’ Implimentazzjoni (UE) 2016/1073 huwa sostitwit bit-test fl-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fit-tielet jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-9 ta’ April 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 201, 27.7.2012, p. 1.
         
            (2)  Id-Deċiżjoni ta’ Implimentazzjoni tal-Kummissjoni (UE) 2016/1073 tal-1 ta’ Lulju 2016 dwar l-ekwivalenza ta’ swieq magħżula tal-kuntratti fl-Istati Uniti tal-Amerika skont ir-Regolament (UE) Nru 648/2012 tal-Parlament Ewropew u tal-Kunsill (ĠU L 178, 2.7.2016, p. 24).
         
            (3)  Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (riformulazzjoni) (ĠU L 173, 12.6.2014, p. 349).
      
      
         
            ANNESS
            
               
                  
                     “ANNESS
                     Swieq magħżula tal-kuntratti fl-Istati Uniti tal-Amerika msemmija fl-Artikolu 1:
                     
                                 (a)
                              
                              
                                 Bitnomial Exchange, LLC
                              
                           
                                 (b)
                              
                              
                                 Cantor Futures Exchange, L.P.
                              
                           
                                 (c)
                              
                              
                                 Cboe Futures Exchange, LLC
                              
                           
                                 (d)
                              
                              
                                 Chicago Board of Trade (Board of Trade of the City of Chicago, Inc.)
                              
                           
                                 (e)
                              
                              
                                 Chicago Mercantile Exchange, Inc.
                              
                           
                                 (f)
                              
                              
                                 Commodity Exchange, Inc.
                              
                           
                                 (g)
                              
                              
                                 ELX Futures, L.P.
                              
                           
                                 (h)
                              
                              
                                 Eris Exchange, LLC
                              
                           
                                 (i)
                              
                              
                                 ICE Futures U.S., Inc.
                              
                           
                                 (j)
                              
                              
                                 KalshiEX, LLC
                              
                           
                                 (k)
                              
                              
                                 LedgerX, LLC
                              
                           
                                 (l)
                              
                              
                                 LMX Labs, LLC
                              
                           
                                 (m)
                              
                              
                                 Minneapolis Grain Exchange, Inc.
                              
                           
                                 (n)
                              
                              
                                 New York Mercantile Exchange, Inc.
                              
                           
                                 (o)
                              
                              
                                 Nodal Exchange, LLC
                              
                           
                                 (p)
                              
                              
                                 North American Derivatives Exchange, Inc.
                              
                           
                                 (q)
                              
                              
                                 OneChicago LLC
                              
                           
                                 (r)
                              
                              
                                 Small Exchange, Inc
                              
                           
                                 (s)
                              
                              
                                 TrueEX LLC
                              
                           
               ”